b'\n_START_ARTICLE_\nZAMAK\n_START_PARAGRAPH_\nZAMAK (v praksi tudi Zamak) je trgovsko ime za skupino cinkovih zlitin, ki so posebno uporabne za vlivanje v kovinske kalup. Ime je okraj\xc5\xa1ava za glavne sestavine zlitine, po nem\xc5\xa1kem poimenovanju: Z - cink (Zink), A - aluminij (Aluminium), MA - magnezij (Magnesium) in K - baker (Kupfer). Zlitine te vrste je prva pri\xc4\x8dela izdelovati firma New Jersey Zinc Company leta 1929. _NEWLINE_Poleg lastnosti, ki olaj\xc5\xa1ujejo litje (nizko tali\xc5\xa1\xc4\x8de), je posebnost zlitine v tem, da vsebuje zelo malo \xc5\xbeeleza, ki povzro\xc4\x8da notranjo korozijo in \xc2\xbbcvetenje\xc2\xab\xc2\xa0manj kakovostnih cinkovih litin. Pri izdelavi litin ZAMAK uporabljajo zelo \xc4\x8dist cink. Postopek za komercialno izdelavo zelo \xc4\x8distega cinka je razvila navedena firma._NEWLINE_Najpogostej\xc5\xa1a je uporaba razli\xc4\x8dnih zlitin iz skupne ZAMAK za izdelavo kovinskih delov igra\xc4\x8d, uporablja se pa tudi za izdelavo drugih manj obremenjenih delov.'